ส่องตลาด…ภาคบ่าย – บล.ฟิลลิป
ตลาดหุ้น แนวโน้มภาคบ่าย: ผันผวนอิงทางลงในกรอบแคบ ผันผวน …
22 ม.ค. 2561

ตลาดหุ้น
แนวโน้มภาคบ่าย: ผันผวนอิงทางลงในกรอบแคบ
ผันผวนอิงทางลงในกรอบแคบ: ตลาดหุ้นไทยเช้านี้เคลื่อนไหวอิงทางบวก นำโดยหุ้นขนาดใหญ่กลุ่มพลังงาน และสื่อสาร อย่างไรก็ดีกรอบการปรับตัวค่อนข้างแคบท่ามกลางแรงกดดันจากความไม่แน่นอนของการเมืองทั้งสหรัฐ และไทย บ่ายนี้ ดัชนียังมีแนวโน้มที่จะผันผวนอิงทางลงในกรอบแคบต่อ ระหว่าง 1815-1825 จุด
ตัวเลขส่งออกเดือน ธ.ค. ต่ำกว่าคาด: กระทรวงพาณิชย์ประกาศตัวเลขส่งออกเดือน ธ.ค. เติบโต8.6% y-y ต่ำกว่า ตลาดคาดที่ 10.7% และขาดดุลการค้าเป็นครั้งแรกในรอบ 5 เดือน น่าจับตาความผันผวนของค่าเงินบาทที่แข็งค่าต่อเนื่องมาตั้งแต่ปีก่อน เริ่มส่งผลกระทบต่อภาคส่งออก ซึ่งอาจมีแรงกดดันให้เกิดการแทรกแซงค่าเงินบาทให้กลับมาอ่อนค่า และจะดูเป็นลบต่อกระแสเงินลงทุนต่างชาติได้ในระยะสั้น
พอร์ตระยะสั้น: คงสถานะ MAJOR, ECL, KKP, JWD, SC และ short KTC ส่วนบ่ายนี้ตั้งซื้อ BGRIM ต่อ
แนวโน้มตลาดหุ้นไทยภาคบ่ายในเชิงเทคนิค
ดัชนี 1,823.68 เปลี่ยนแปลง +2.34 จุด มูลค่าการซื้อขาย 30,584 ลบ.
แม้ดัชนีจะเดินหน้าได้ตามสัญญาณซื้อที่เกิดกับเครื่องมือในกราฟ 60 นาที แต่พบว่าแท่งเทียนเริ่มชะลอตัว ขณะที่ Indicators ก็เข้าใกล้เส้นแนวต้าน บ่ายจึงต้องระวังการทดสอบ 1825-1830 จุด หากไม่ผ่านควรรอย่อตัวรับที่ 1815 จุด
หุ้น/ราคา – ความเห็น
LH/11.70
กำลังพักตัวเป็นสามเหลี่ยมขนาดเล็ก และมี EMA-5 รองรับโดยที่เครื่องมือยังส่งสัญญาณซื้อ คาดขึ้นต่อได้ “เก็งกำไร” แนวรับ 11.50 แนวต้าน 12.00 Cut loss 11.30บ.
SKE/1.63
แม้จะมีข้อมูลทางกราฟไม่มาก แต่ก็น่าลุ้นทางขึ้นตามการฟื้นตัวของแท่งเทียนและแรงซื้อที่เข้าหนุนตลอด 2 วันที่ผ่านมา “เก็งกำไร” แนวรับ 1.60 แนวต้าน 1.68-1.70 Cut loss 1.58บ.
TRUE/6.40
หลังทำจุดต่ำที่ 6.20 เมื่อวันศุกร์ ราคาก็ฟื้นตัวต่อเนื่อง คาดว่าจะขึ้นทดสอบแนวต้านเดิมได้ตามลำดับ “เก็งกำไร” แนวรับ 6.30 แนวต้าน 6.55, 6.65 Cut loss 6.20บ.
ตลาดอนุพันธ์
กลยุทธ์
Series/ราคา – ความเห็น
S50H18/1,181.30
รอเปิด Long ที่ 1,175 จุด เพื่อเป้าหมายทำกำไร 1,190 จุด และตัดขาดทุนหากต่ำกว่า1,169 จุด
GF10G18/20,200
รอเปิด Long ใหม่ที่ 20,120 บาท เพื่อเป้าหมายทำกำไร 20,300 บาท และตัดขาดทุนหากต่ำกว่า 20,050 บาท
BLOCK TRADE CORNER : Long ADVANC
แนวรับ : 193.00 /191.50 บาท แนวต้าน : 196.50 /198.00 บาท
ราคาขยับตัวขึ้นมาพ้นเส้น EMA-75 พร้อม MACD ที่กลับตัวขึ้นเหนือ Zero line มีโอกาสเดินหน้าต่อได้
อนุพันธ์เด่นเชิงเทคนิค
S50H18 / ราคาปิด 1,181.30 จุดเปลี่ยนแปลง -2.40 จุด
ดัชนีปรับตัวขึ้นในช่วงเปิดตลาดแต่ก็ไม่สามารถยืนได้จนเริ่มที่จะทิ้งตัวลงมา พร้อมมีสัญญาณขายจากเครื่องมือทั้งสองตัว มีโอกาสที่ราคาจะแกว่งตัวในแดนลบได้ในช่วงบ่าย แนวรับ 1176.60, 1170.20 จุด แนวต้าน 1183.70, 1190.70 จุด